als_Latn dik_Latn sag_Latn
S'do ta besoni, por shkenca sapo na dha një lajm të mirë për jetëgjatësinë
Çdo orë, jetëgjatësia rritet me pothuajse 16 minuta: të paktën këtë thonë ekspertët. Sipas studimit të fundit të kryer në Universitetin e Oxford-it, të gjitha bebet që lindin ditët e sotme, pritet që të jetojnë mesatarisht deri në moshën 104 vjeçare.
Ata shtuan se rritja e jetëgjatësisë shton gjithashtu sfidat e shoqërisë, pasi vetë stili i jetës së njeriut do të ndryshojë. Zgjatja e jetëgjatësisë do të ndryshojë jetën në çdo aspekt të saj: në vendet e punës, ndërveprimin mes njerëzve, duke ndikuar gjithashtu tek kohëzgjatja e martesave dhe numri i divorceve. Me shumë gjasa, do të ndiheni sikur jeni të martuar prej një jete.
Thuhet se njerëzit do të jetojnë më gjatë si pensionistë, ose do t'u duhet të bëhen gjyshër për herë të parë afër të 80-ave. Mendohet edhe se rreth fundit të këtij shekulli do të kemi rreth 1.5 milion njerëz, të cilët do të jenë mbi 100 vjeç. Vendi me jetëgjatësinë më të madhe pritet të jetë Japonia.
Fakti që njerëzit do të përballen për herë të parë me këtë jetëgjatësi është një eksperiencë e re, e cila do ta përballë shoqërinë me sfida të mëdha, që kërkojnë ndërtimin e koncepteve krejtësisht të reja.
Burimi:’Daily Mail’
als_Latn als_Latn als_Latn als_Latn als_Latn zho_Hant